CELEX: 32007D0015
Language: el
Date: 2006-12-22 00:00:00
Title: Απόφαση της Επιτροπής, της 22ας Δεκεμβρίου 2006 , για την έγκριση σχεδίων ελέγχου αναφορικά με την ανίχνευση την ανίχνευση ορισμένων ουσιών και των κατάλοιπών τους σε ζώντα ζώα και στα προϊόντα τους σύμφωνα με την οδηγία 96/23/ΕΚ του Συμβουλίου όπως υποβλήθηκε από τη Βουλγαρία και τη Ρουμανία [κοινοποιηθείσα υπό τον αριθμό Ε(2006) 6815]   (Κείμενο που παρουσιάζει ενδιαφέρον για τον ΕΟΧ)

12.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 7/30
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Δεκεμβρίου 2006
   για την έγκριση σχεδίων ελέγχου αναφορικά με την ανίχνευση την ανίχνευση ορισμένων ουσιών και των κατάλοιπών τους σε ζώντα ζώα και στα προϊόντα τους σύμφωνα με την οδηγία 96/23/ΕΚ του Συμβουλίου όπως υποβλήθηκε από τη Βουλγαρία και τη Ρουμανία
   [κοινοποιηθείσα υπό τον αριθμό Ε(2006) 6815]
   (Κείμενο που παρουσιάζει ενδιαφέρον για τον ΕΟΧ)
   (2007/15/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 96/23/ΕΚ του Συμβουλίου, της 29ης Απριλίου 1996, περί λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και περί κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1) και ιδίως το δεύτερο εδάφιο του άρθρου 8 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 96/23/ΕΚ ορίζει τα μέτρα για τον έλεγχο ορισμένων ουσιών και υπολειμμάτων αυτών σε ζώντα ζώα και στα προϊόντα τους και προβλέπει ότι τα κράτη μέλη θα πρέπει να υποβάλουν τα σχέδια ελέγχου τους για την ανίχνευση καταλοίπων ή ουσιών) στην Επιτροπή για έγκριση («σχέδια ελέγχου»).
            
         
               (2)
            
            
               Δεδομένου ότι η Βουλγαρία και η Ρουμανία πρόκειται να προσχωρήσουν στην Κοινότητα την 1η Ιανουαρίου 2007, έχουν υποβάλει σχέδια ελέγχου στην Επιτροπή για έγκριση.
            
         
               (3)
            
            
               Αυτά τα σχέδια ελέγχου συμμορφώνονται με τις απαιτήσεις της οδηγίας 96/23/ΕΚ και θα πρέπει, επομένως, να εγκριθούν.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το σχέδιο ελέγχου για την ανίχνευση καταλοίπων ή ουσιών, όπως προβλέπεται στο άρθρο 5 παράγραφος 1 της οδηγίας 96/23/ΕΚ, που υποβλήθηκε από τη Βουλγαρία στην Επιτροπή στις 25 Απριλίου 2006, εγκρίνεται.
   Άρθρο 2
   Το σχέδιο ελέγχου για την ανίχνευση καταλοίπων ή ουσιών, όπως προβλέπεται στο άρθρο 5 παράγραφος 1 της οδηγίας 96/23/ΕΚ, που υποβλήθηκε από τη Ρουμανία στην Επιτροπή στις 20 Μαρτίου 2006, εγκρίνεται.
   Άρθρο 3
   Η παρούσα απόφαση εφαρμόζεται υπό την προϋπόθεση της προσχώρησης της Βουλγαρίας και της Ρουμανίας και από την ημερομηνία που τίθεται σε ισχύ η συνθήκη προσχώρησης.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 22 Δεκεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΫ
         
         
            Μέλος της Επιτροπής
         
      
   
   
      (1)  ΕΕ L 125 της 23.5.1996, σ. 10. Οδηγία όπως τροποποιήθηκε τελευταία με τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 191 της 28.5.2004, σ. 1).